સમારોહના પ્રાંસગિક ઉદ્દબોધનમાં પશુપાલન, ગૌસંવર્ધન, ગ્રામ વિકાસ રાજયમંત્રી બચુભાઇ ખાબડે જણાવ્યુ હતું કે આદિવાસી ક્ષેત્રોમાં પાયાના વિકાસ હેતુ સરકારે નકકર કદમ ઉઠાવ્યા છે. છેવાડાના જરૂરિઆતમંદ માનવી સુધી યોજના ઓના લાભો પહોંચાડી વિકાસની હરણફાળમાં સામેલ કર્યા છે. લાભાર્થી પોતાને મનગમતા ક્ષેત્રમાં પગભર બને આર્થિક રીતે સમૃધ્ધ થાય તે માટે યોજનાઓના સુફળ પહોંચતા થયા છે. દાહોદ જિલ્લાનો શિક્ષણથી માંડી તમામ ક્ષેત્રોમાં વિકાસ થાય તે માટે સરકારે પ્રાધાન્ય આપ્યુ છે. તેમણે ઉપસ્થિત લાભાર્થીઓને યોજનાકીય લાભો મેળવવા બદલ આ પ્રસંગે ધન્યવાદ પાઠવ્યા હતા.